ระเบียบสำนักงานกลางชั่งตวงวัดระเบียบสำนักงานกลางชั่งตวงวัดว่าด้วยหลักเกณฑ์วิธีการ และเงื่อนไขการตรวจสอบและให้คำรับรองมาตรวัดปริมาตรน้ำมันเชื้อเพลิงตามสถานีบริการของผู้รับใบอนุญาตเป็นผู้ตรวจสอบและให้คำรับรองมาตรวัดปริมาตรน้ำมันเชื้อเพลิงตามสถานีบริการที่ตนซ่อมพ.ศ.๒๕๕๓ เพื่อให้ผู้รับใบอนุญาตเป็นผู้ตรวจสอบและให้คำรับรองมาตรวัดปริมาตรน้ำมันเชื้อเพลิงตามสถานีบริการที่ตนซ่อมสามารถตรวจสอบและให้คำรับรองมาตรวัดปริมาตรน้ำมันเชื้อเพลิงตามสถานีบริการได้อย่างเหมาะสมและมีระบบตามกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัด พ.ศ.๒๕๔๒ ชนิด ลักษณะ รายละเอียดของวัสดุที่ใช้ผลิตอัตราเผื่อเหลือเผื่อขาดและคำรับรองของเครื่องชั่งตวงวัดและหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖อาศัยอำนาจตามความในมาตรา ๖ (๕) และมาตรา ๔๒แห่งพระราชบัญญัติมาตราชั่งตวงวัด พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย อธิบดีกรมการค้าภายในจึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบสำนักงานกลางชั่งตวงวัดว่าด้วยหลักเกณฑ์ วิธีการและเงื่อนไขการตรวจสอบและให้คำรับรองมาตรวัดปริมาตรน้ำมันเชื้อเพลิงตามสถานีบริการของผู้รับใบอนุญาตเป็นผู้ตรวจสอบและให้คำรับรองมาตรวัดปริมาตรน้ำมันเชื้อเพลิงตามสถานีบริการที่ตนซ่อมพ.ศ. ๒๕๕๓ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้มาตรวัด หมายความว่ามาตรวัดปริมาตรน้ำมันเชื้อเพลิงตามสถานีบริการข้อ ๔ ให้อธิบดีกรมการค้าภายในเป็นผู้รักษาการตามระเบียบนี้หมวด๑การตรวจสอบลักษณะของมาตรวัด ข้อ ๕ ผู้รับใบอนุญาตเป็นผู้ตรวจสอบและให้คำรับรองมาตรวัดที่ตนซ่อมต้องตรวจสอบลักษณะของมาตรวัดดังนี้(๑)มาตรวัดต้องแสดงรายละเอียดดังต่อไปนี้ไว้บนมาตรวัด โดยต้องทำให้อ่านง่ายชัดเจนและลบเลือนยาก(ก) ชื่อ หรือเครื่องหมายการค้าของผู้ผลิตผู้นำเข้า หรือผู้ขาย(ข) รุ่นซึ่งระบุแบบของมาตรวัด(ค)เลขลำดับประจำเครื่องที่พนักงานเจ้าหน้าที่กำหนดให้(๒) พิกัดกำลังของมาตรวัดต้องแสดงเป็นตัวเลขไทยหรืออารบิคและอักษรไทยหรือตัวอักษรหรือสัญลักษณ์ที่รัฐมนตรีกำหนด โดยต้องแสดงไว้ให้เห็นชัดเจนลบเลือนยาก ทั้งนี้จะแสดงเป็นอักษรย่อก็ได้(๓) การแสดงค่าของมาตรวัดต้องมีลักษณะ ดังต่อไปนี้(ก) การแสดงค่าแบบแอนะล็อก๑) ขั้นหมายมาตราและส่วนชี้ค่าต้องได้รับการออกแบบอย่างเหมาะสมและทำงานสัมพันธ์กัน๒) ขั้นหมายมาตรา ตัวเลข ตัวอักษรหรือสัญลักษณ์ต่าง ๆ ต้องอ่านง่าย ชัดเจนและลบเลือนยาก๓) ถ้ามีส่วนแสดงค่าหลายแห่งทุกแห่งต้องแสดงค่าสอดคล้องกัน๔) ถ้ามีส่วนพิมพ์ค่าค่าที่พิมพ์ต้องสอดคล้องกับค่าที่แสดง(ข) การแสดงค่าแบบดิจิทัล๑) การแสดงค่าไม่ว่าจะใช้ตัวเลข ตัวอักษรหรือสัญลักษณ์อื่นใดมาประกอบกันหรือไม่ก็ตามต้องไม่ทำให้เกิดความสับสนในการอ่านค่า๒) ถ้ามีส่วนแสดงค่าหลายแห่งทุกแห่งต้องแสดงค่าถูกต้องตรงกัน๓) ถ้ามีส่วนแสดงค่าทั้งแบบดิจิทัลและแบบแอนะล็อกการแสดงค่าแบบดิจิทัลต้องสอดคล้องกับการแสดงค่าแบบแอนะล็อก๔) ถ้ามีส่วนพิมพ์ค่า ค่าที่พิมพ์ต้องถูกต้องตรงกับค่าที่แสดง(ค) การแสดงค่าของมาตรวัดที่คำนวณราคาได้จำนวนเงินต้องมีความถูกต้องสอดคล้องกับปริมาณการวัดที่แสดง(๔) เครื่องหมายของบรรดาตัวควบคุมการทำงานส่วนแสดงค่าและอุปกรณ์ต่าง ๆ รวมทั้งสวิตช์ของมาตรวัด ต้องทำให้อ่านง่าย ชัดเจนและลบเลือนยาก(๕)ส่วนแสดงค่าและส่วนพิมพ์ค่าของมาตรวัดต้องมีลักษณะ ดังต่อไปนี้(ก) ต้องมีส่วนแสดงค่าหลัก(ข)ส่วนแสดงค่าต้องแสดงชื่อหรือสัญลักษณ์ของหน่วยที่ใช้ในการวัดค่าขั้นหมายมาตราให้แสดงเป็นค่า ๑ x ๑๐k๒ x ๑๐ k หรือ ๕ x๑๐ k โดยที่ k เป็นเลขจำนวนเต็มบวกจำนวนเต็มลบหรือศูนย์(ค) ส่วนแสดงค่าแบบแอนะล็อก๑) ขั้นหมายมาตราก) ขั้นหมายมาตราหลักและขั้นหมายมาตรารองต้องมีความยาวแตกต่างกันเพื่อให้ง่ายต่อการอ่านค่า ทั้งนี้ขั้นหมายมาตราหลักต้องมีความยาวมากกว่าขั้นหมายมาตรารองข) ขั้นหมายมาตราที่ถูกต้องสอดคล้องกันต้องมีขนาดความกว้างเท่ากันเป็นเส้นตรงสม่ำเสมอมีความกว้างไม่น้อยกว่า ๐.๒ มิลลิเมตรและต้องไม่เกินช่องว่างระหว่างขั้นหมายมาตราต่ำสุด ๒ ขั้นหมายมาตราที่อยู่ติดกันค) ขั้นหมายมาตราหลักต้องมีความกว้างไม่เกิน ๑.๕เท่าของขั้นหมายมาตรารองง) ช่องว่างระหว่างขั้นหมายมาตราต้องไม่น้อยกว่า๒ มิลลิเมตร๒) ตัวชี้ค่าก) ตัวชี้ค่าต้องอยู่ในแนวขนานกับขั้นหมายมาตราข) ถ้าตัวชี้ค่าอยู่คนละระนาบกับขั้นหมายมาตราปลายของตัวชี้ค่าจะต้องยาวถึงขั้นหมายมาตราที่แสดงค่าปริมาตรค)ถ้าตัวชี้ค่าอยู่ระนาบเดียวกันกับขั้นหมายมาตรา ปลายของตัวชี้ค่าต้องห่างจากขั้นหมายมาตราไม่เกิน๑ มิลลิเมตรง) ความกว้าง๑.ปลายของตัวชี้ค่าต้องมีความกว้างไม่เกินความกว้างของขั้นหมายมาตราที่กว้างที่สุด๒. กรณีที่ตัวชี้ค่าเป็นเข็มปลายของตัวชี้ค่าต้องมีความกว้างสม่ำเสมอตลอดแนวจนทับกันได้สนิทกับขั้นหมายมาตราจ) ถ้าตัวชี้ค่าและขั้นหมายมาตราอยู่ต่างระนาบกันระยะห่างระหว่างตัวชี้ค่าและระนาบของขั้นหมายมาตรา ต้องไม่เกิน ๑.๕ มิลลิเมตร(ง)ส่วนแสดงค่าแบบดิจิทัลต้องแสดงผลการวัดอย่างต่อเนื่องในขณะที่ทำการวัดปริมาตรของน้ำมันเชื้อเพลิงเพื่อการซื้อขาย(จ) ส่วนตั้งศูนย์สำหรับส่วนแสดงค่าปริมาตร๑) ส่วนแสดงค่าปริมาตรอาจให้มีส่วนตั้งศูนย์ซึ่งสามารถปรับด้วยมือหรือด้วยระบบอัตโนมัติก็ได้๒) เมื่อเริ่มทำการตั้งศูนย์ส่วนแสดงค่าปริมาตรต้องแสดงผลไม่แตกต่างไปจากผลการวัดที่ปรากฏอยู่เดิมและจะแสดงค่าศูนย์เมื่อการตั้งศูนย์เสร็จสมบูรณ์๓) ส่วนตั้งศูนย์ต้องไม่ทำให้เกิดการเปลี่ยนแปลงใดๆ ต่อผลการวัด เว้นแต่การเปลี่ยนไปแสดงค่าศูนย์๔) ในขณะที่ทำการวัดต้องไม่มีวิธีการใดที่สามารถปรับส่วนแสดงค่าปริมาตรให้แสดงค่าเป็นศูนย์ได้๕) ในกรณีที่เป็นส่วนแสดงค่าแบบแอนะล็อกการแสดงค่าปริมาตรหลังจากการตั้งศูนย์ ให้มีความคลาดเคลื่อนได้ไม่เกินกึ่งหนึ่งของอัตราเผื่อเหลือเผื่อขาดสำหรับการวัดปริมาณน้อยที่สุดที่วัดได้ของระบบ๖) ในกรณีที่เป็นส่วนแสดงค่าแบบดิจิทัลการแสดงค่าปริมาตรหลังจากการตั้งศูนย์ต้องไม่มีความคลาดเคลื่อนและต้องแสดงค่าเป็นศูนย์เท่านั้น(ฉ) มาตรวัดที่ใช้ในการขายปลีก๑) การแสดงค่าปริมาตรส่งจ่ายก่อนทำการส่งจ่ายส่วนแสดงค่าปริมาตรต้องแสดงค่าศูนย์และเมื่อเริ่มทำการส่งจ่ายส่วนแสดงค่าปริมาตรต้องแสดงปริมาตรการส่งจ่ายขณะนั้นบนส่วนแสดงค่า๒)มาตรวัดที่คำนวณราคาได้ต้องแสดงราคาต่อหน่วยอย่างถูกต้องตรงตามชนิดของผลิตภัณฑ์ก่อนทำการส่งจ่ายทุกครั้ง๓) ส่วนคำนวณราคาก)ต้องคำนวณราคาทั้งหมดตามราคาต่อหน่วยของการซื้อขายในแต่ละครั้งขณะทำการวัดข) การแสดงราคาซื้อขายรวมตามปริมาตรส่งจ่ายใด ๆต้องแสดงค่าได้เที่ยงตรงโดยมีความคลาดเคลื่อนฝ่ายมากหรือฝ่ายน้อยไม่เกินผลคูณของ๐.๐๕ ลิตร กับราคาต่อหน่วย๔) การแสดงราคาต่อหน่วยในกรณีที่มาตรวัดแต่ละเครื่องใช้วัดปริมาตรส่งจ่ายของผลิตภัณฑ์แตกต่างกันแต่ใช้ส่วนแสดงค่าชุดเดียวร่วมกันก่อนทำการวัดปริมาตรส่งจ่ายของผลิตภัณฑ์ใดในแต่ละครั้งส่วนแสดงค่าต้องแสดงราคาต่อหน่วยของผลิตภัณฑ์นั้น และในขณะที่ทำการวัด ต้องไม่มีวิธีการใดที่สามารถปรับเปลี่ยนการแสดงราคาต่อหน่วยได้๕) การแสดงปริมาตรรวมและราคาซื้อขายรวมสำหรับการซื้อขายครั้งหนึ่ง ๆ เมื่อการวัดปริมาตรส่งจ่ายเสร็จสิ้นลงส่วนแสดงค่าต้องแสดงปริมาตรส่งจ่ายรวมและราคาซื้อขายรวมเป็นเวลาอย่างน้อย ๕ นาทีหรือจนกระทั่งมีการซื้อขายครั้งต่อไป๖)ในกรณีที่มีส่วนพิมพ์ค่าประกอบเข้ากับอุปกรณ์ส่งจ่ายน้ำมันการพิมพ์ข้อมูลการส่งจ่ายผลิตภัณฑ์ต้องมีรายละเอียด ดังต่อไปนี้ก) ปริมาตรส่งจ่ายทั้งหมดข) ราคาต่อหน่วยค) ราคาซื้อขายรวมง) ชนิดของผลิตภัณฑ์ เช่น ชื่อ สัญลักษณ์อักษรย่อ หรือเลขรหัส(๖)มาตรวัดต้องมีอุปกรณ์ควบและอุปกรณ์เสริมที่มีลักษณะ ดังต่อไปนี้(ก) เครื่องกำจัดไอหรืออากาศหรือวิธีการอัตโนมัติอื่นที่ป้องกันไม่ให้ไอหรืออากาศผ่านเข้าไปในมาตรวัดขณะทำการวัด(ข)วาล์วป้องกันการไหลย้อนกลับหรือวิธีการป้องกันการไหลย้อนกลับใด ๆ ไม่ให้ของเหลวไหลย้อนกลับสู่มาตรวัดอีก(๗)มาตรวัดอาจมีอุปกรณ์ควบและอุปกรณ์เสริมที่มีลักษณะ ดังต่อไปนี้(ก) กลไกการหยุดการส่งจ่าย๑) ต้องสามารถหยุดการส่งจ่ายได้แม่นยำและในกรณีที่มาตรวัดสามารถตั้งค่าล่วงหน้าได้ เมื่อหยุดการส่งจ่ายส่วนแสดงค่าต้องแสดงปริมาตรส่งจ่ายตรงกับค่าที่ได้ตั้งไว้ล่วงหน้า๒)ส่วนกำหนดการหยุดต้องทำให้กลไกการหยุดสามารถปรับระยะการหยุดได้เพื่อให้ปริมาตรส่งจ่ายอยู่ในขอบเขตที่กำหนด(ข) เครื่องวัดอุณหภูมิ เครื่องวัดความดันและเครื่องวัดความหนาแน่น ซึ่งทำงานร่วมกับระบบการวัดปริมาตรน้ำมันเชื้อเพลิงหากมีผลกระทบใด ๆ ต่อการวัดของมาตรวัด จะต้องเป็นไปตามหลักเกณฑ์ที่รัฐมนตรีกำหนด(๘) ท่อส่งจ่าย และวาล์วต้องมีลักษณะ ดังต่อไปนี้(ก)ต้องไม่ทำให้น้ำมันเชื้อเพลิงที่วัดปริมาตรแล้วเกิดการเบี่ยงเบนออกจากห้องวัดหรือท่อส่งจ่ายได้(ข) ในกรณีที่มีการติดตั้งท่อส่งจ่ายสองทางขึ้นไปต้องมีวิธีการอัตโนมัติเพื่อให้๑) ในขณะทำการส่งจ่ายน้ำมันเชื้อเพลิงต้องไหลออกจากทางส่งจ่ายได้เพียงทางเดียวเท่านั้น๒)อุปกรณ์ที่ใช้ควบคุมทิศทางการไหลต้องแสดงทิศทางการไหลอย่างชัดเจน(๙) มาตรวัดต้องแสดงรายละเอียด ดังต่อไปนี้(ก) ระบบการวัดปริมาตรน้ำมันเชื้อเพลิงต้องแสดงข้อมูลต่อไปนี้ให้เห็นได้อย่างชัดเจนและลบเลือนได้ยาก๑) ปีที่ผลิต๒) ปริมาณน้อยที่สุดที่วัดได้ของระบบ๓) อัตราการไหลต่ำสุดและอัตราการไหลสูงสุด๔) ความดันน้ำมันเชื้อเพลิงต่ำสุดและสูงสุด๕) ช่วงอุณหภูมิน้ำมันเชื้อเพลิงที่วัด๖) ชนิดผลิตภัณฑ์ที่ใช้งาน(ข) ถ้ามาตรวัดมีเครื่องชดเชยอุณหภูมิต้องแสดงอุณหภูมิและความดันที่สภาวะพื้นฐานอย่างชัดเจนใกล้กับส่วนแสดงค่าปริมาตร(ค)ถ้ามาตรวัดประกอบด้วยเครื่องชดเชยอุณหภูมิอัตโนมัติต้องมีเครื่องหมายหรือสัญลักษณ์แสดงบนส่วนแสดงค่า และส่วนพิมพ์ค่าอย่างชัดเจนว่าค่าปริมาตรแสดงเป็นปริมาตรที่อุณหภูมิพื้นฐาน(ง)เมื่อทำการติดตั้งมาตรวัดพร้อมใช้งานแล้วมาตรวัดที่ใช้ในการขายปลีกที่มีอัตราการไหลสูงสุดเท่ากับ๑๐๐ ลิตรต่อนาทีขึ้นไป ต้องแสดงอัตราการไหลต่ำสุดและอัตราการไหลสูงสุดให้เห็นได้อย่างชัดเจนบนมาตรวัดและอัตราการไหลต่ำสุดต้องไม่เกินร้อยละ๒๐ ของอัตราการไหลสูงสุด(จ)ถ้ามาตรวัดหลายเครื่องทำงานโดยใช้ส่วนประกอบร่วมกันต้องแสดงข้อกำหนดในแต่ละส่วนของระบบ และอาจจะแสดงร่วมกันบนแผ่นข้อมูลเดียวกันก็ได้(๑๐) มาตรวัดต้องมีลักษณะเพิ่มเติมดังต่อไปนี้ด้วย(ก)ต้องออกแบบให้มีอัตราส่วนของอัตราการไหลสูงสุดต่ออัตราการไหลต่ำสุดไม่น้อยกว่า ๑๐ต่อ ๑(ข) ก่อนทำการส่งจ่ายน้ำมันเชื้อเพลิงส่วนแสดงค่าปริมาตรและส่วนแสดงราคาซื้อขายรวมต้องแสดงค่าศูนย์(ค) ในกรณีที่ระบบการวัดปริมาตรน้ำมันเชื้อเพลิงมีอัตราการไหลสูงสุดไม่เกิน ๖๐ ลิตร/นาที ปริมาตรจ่ายต่ำสุดต้องไม่เกิน ๕ ลิตร(๑๑)ประทับหรือแสดงเครื่องหมายเฉพาะตัวของผู้ซ่อมไว้ที่มาตรวัดกรณีที่มาตรวัดมีลักษณะไม่ถูกต้องครบถ้วนห้ามมิให้ดำเนินการตรวจสอบในขั้นตอนต่อไปหมวด๒การตรวจสอบความเที่ยงของมาตรวัด ข้อ ๖ การตรวจสอบความเที่ยงของมาตรวัดที่ติดตั้งเข้ากับระบบการวัดปริมาตรน้ำมันเชื้อเพลิงที่อัตราการไหลตามที่กำหนดความเที่ยงที่ตรวจสอบได้เมื่อเทียบกับถังตวงแบบมาตรา พิกัดกำลัง ๕ ลิตร ๒๐ ลิตรและ ๕๐ ลิตร ความคลาดเคลื่อนต้องไม่เกินอัตราเผื่อเหลือเผื่อขาดที่กำหนดไว้ตามตารางดังต่อไปนี้จึงผ่านการตรวจสอบปริมาตรที่ทดสอบอัตราการไหลอัตราเผื่อเหลือเผื่อขาด๕ ลิตรประมาณ ๕ ลิตรต่อนาทีหรือประมาณอัตราการไหลต่ำสุด+ ๑๕ มิลลิลิตร๒๐ ลิตรประมาณ ๒๐ ลิตรต่อนาที+ ๖๐ มิลลิลิตร๕๐ ลิตรประมาณ ๕๐ ลิตรต่อนาที+ ๑๕๐ มิลลิลิตรข้อ ๗ การตรวจสอบความเที่ยงของมาตรวัดที่ติดตั้งเข้ากับระบบการวัดปริมาตรน้ำมันเชื้อเพลิงที่อัตราการไหลตามที่กำหนดความเที่ยงของปริมาณน้อยที่สุดที่วัดได้ของระบบที่ตรวจสอบได้เมื่อเทียบกับถังตวงแบบมาตราพิกัดกำลังเท่ากับปริมาณน้อยที่สุดที่วัดได้ของระบบการวัดปริมาตรน้ำมันเชื้อเพลิงความคลาดเคลื่อนต้องไม่เกินอัตราเผื่อเหลือเผื่อขาดที่กำหนดไว้ตามตารางดังต่อไปนี้จึงผ่านการตรวจสอบปริมาตรที่ทดสอบ (V)อัตราการไหลอัตราเผื่อเหลือเผื่อขาด๐.๐๒ ถึง ๐.๑ ลิตรประมาณอัตราการไหลต่ำสุด+ ๒ มิลลิลิตร๐.๑ ถึง ๐.๒ ลิตรประมาณอัตราการไหลต่ำสุด+ ๐.๐๒ V๐.๒ ถึง ๐.๔ ลิตรประมาณอัตราการไหลต่ำสุด+ ๔ มิลลิลิตร๐.๔ ถึง ๑ ลิตรประมาณอัตราการไหลต่ำสุด+ ๐.๐๑ V๑ ถึง ๒ ลิตรประมาณอัตราการไหลต่ำสุด+ ๑๐ มิลลิลิตรตั้งแต่ ๒ ลิตร ขึ้นไปประมาณอัตราการไหลต่ำสุด+ ๐.๐๐๕ Vข้อ ๘ การตรวจสอบมาตรวัดตามข้อ ๖ค่าความคลาดเคลื่อนของมาตรวัดทุกอัตราการไหลที่คลาดเคลื่อนในฝ่ายเดียวกันอย่างน้อยต้องมีค่าใดค่าหนึ่งไม่เกินอัตราเผื่อเหลือเผื่อขาดตามตารางดังต่อไปนี้จึงผ่านการตรวจสอบอัตราการไหลปริมาตรที่ทดสอบอัตราเผื่อเหลือเผื่อขาดประมาณ ๕ ลิตรต่อนาทีหรือประมาณอัตราการไหลต่ำสุด๕ ลิตร+ ๗.๕ มิลลิลิตร- ๗.๕ มิลลิลิตรประมาณ ๒๐ ลิตรต่อนาที๒๐ ลิตร+ ๓๐ มิลลิลิตร- ๓๐ มิลลิลิตรประมาณ ๕๐ ลิตรต่อนาที๕๐ ลิตร+ ๗๕ มิลลิลิตร- ๗๕ มิลลิลิตรข้อ ๙ การตรวจสอบมาตรวัดตามข้อ ๖พิสัยความคลาดเคลื่อนของระบบการวัดปริมาตรน้ำมันเชื้อเพลิง ต้องไม่เกินกึ่งหนึ่งของช่วงอัตราเผื่อเหลือเผื่อขาดตามตารางดังต่อไปนี้จึงผ่านการตรวจสอบปริมาตรที่ทดสอบอัตราการไหลอัตราเผื่อเหลือเผื่อขาด๕ ลิตรประมาณ ๕ ลิตรต่อนาทีหรือประมาณอัตราการไหลต่ำสุด+ ๐.๓ % ( + ๑๕ มิลลิลิตร)๒๐ ลิตรประมาณ ๒๐ ลิตรต่อนาที+ ๐.๓ % ( + ๖๐ มิลลิลิตร)๕๐ ลิตรประมาณ ๕๐ ลิตรต่อนาที+ ๐.๓ % ( + ๑๕๐ มิลลิลิตร)พิสัยความคลาดเคลื่อนของระบบการวัดปริมาตรน้ำมันเชื้อเพลิงเท่ากับ ร้อยละของความคลาดเคลื่อนสูงสุดลบร้อยละของความคลาดเคลื่อนต่ำสุดไม่เกินร้อยละ ๐.๓หมวด๓การให้คำรับรอง ข้อ ๑๐ มาตรวัดที่ผ่านการตรวจสอบลักษณะของมาตรวัดตามหมวด๑ และการตรวจสอบความเที่ยงของมาตรวัดตามหมวด ๒ แล้วให้ผู้รับใบอนุญาตเป็นผู้ตรวจสอบและให้คำรับรองมาตรวัดที่ตนซ่อมดำเนินการดังนี้(๑) ประทับเครื่องหมายคำรับรองตามแบบ ชว. ๑๐๔ไว้ที่ตำแหน่งมุมบนด้านขวาของแผ่นแสดงเลขลำดับประจำเครื่องและที่ตำแหน่งที่ป้องกันการแก้ไขหรือดัดแปลงความเที่ยงตรงของมาตรวัด(๒)ออกหนังสือสำคัญแสดงการให้คำรับรองประจำเครื่องชั่งตวงวัดตามแบบ ชว. ๑๐๖ โดยหนังสือสำคัญแสดงการให้คำรับรองประจำเครื่องชั่งตวงวัดต้องแสดงรายละเอียดต่าง ๆวันที่ตรวจสอบและให้คำรับรองพร้อมแสดงวันสิ้นอายุของคำรับรอง ๖๐ วันและลงนามให้ครบถ้วนถูกต้องทุกแห่ง และทุกฉบับ(๓)แสดงวันที่ตรวจสอบและให้คำรับรองพร้อมแสดงวันสิ้นอายุของคำรับรอง ๖๐ วัน ไว้ที่แผ่นแสดงเลขลำดับประจำเครื่องข้อ ๑๑ มาตรวัดเครื่องใดที่ไม่ผ่านการตรวจสอบให้แก้ไขให้ถูกต้องก่อนยื่นขอตรวจสอบและให้คำรับรองใหม่ข้อ ๑๒ ให้ผู้รับใบอนุญาตเป็นผู้ตรวจสอบและให้คำรับรองมาตรวัดที่ตนซ่อมรายงานผลการตรวจสอบและให้คำรับรองมาตรวัดตามแบบชว.ตร. มพส.-๑ และชว. ตร. มพส.-๒ท้ายระเบียบนี้แล้วแจ้งสำนักงานกลางหรือสำนักงานสาขาพร้อมกับรายงานผลการปฏิบัติงานของผู้รับใบอนุญาตเป็นผู้ตรวจสอบและให้คำรับรองเครื่องชั่งตวงวัดตามระเบียบสำนักงานกลางชั่งตวงวัดว่าด้วยการรายงานผลการปฏิบัติงานของผู้รับใบอนุญาตเป็นผู้ตรวจสอบและให้คำรับรองเครื่องชั่งตวงวัดพ.ศ. ๒๕๔๙ ลงวันที่ ๒๗ มกราคม พ.ศ. ๒๕๔๙ประกาศณ วันที่ ๑ กันยายน พ.ศ. ๒๕๕๓วัชรีวิมุกตายนอธิบดีกรมการค้าภายใน[เอกสารแนบท้าย]๑. รายงานการตรวจสอบและให้คำรับรองมาตรวัดปริมาตรน้ำมันเชื้อเพลิงตามสถานีบริการ(ชว.ตร. มพส.-๑)๒. รายงานการตรวจสอบและให้คำรับรองมาตรวัดปริมาตรน้ำมันเชื้อเพลิงตามสถานีบริการ(ชว.ตร. มพส.-๒)(ดูข้อมูลจากภาพกฎหมาย)ปริยานุช/ผู้จัดทำ๒๙ตุลาคม ๒๕๕๓ณัฐวดี/ตรวจ๒๙ตุลาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๒๓ ง/หน้า ๑๒/๒๑ ตุลาคม ๒๕๕๓